העונה השישית של הסדרה כוללת 26 פרקים מלאים ו־47 פרקים משניים. פרקי העונה הם 101-126. העונה החלה ב־3 במרץ 2008 עם הפרקים "טירוף של בית" ("House Fancy") ו"הקציצות המתגלגלות" ("Krabby Road"), והסתיימה ב־5 ביולי 2010 עם הפרק "מסיבת יום ההולדת של נפטון" ("The Clash of Triton"). כל פרקי העונה השישית דובבו לעברית באולפני נ.ל.ס.
עונה 7.
העונה השביעית של הסדרה כוללת 26 פרקים מלאים ו־50 פרקים משניים. פרקי העונה הם 127-152. העונה החלה ב־20 ביולי 2010 עם הפרקים "אני אוהב לרקוד" ("I ♥ Dancing"), "מישהו במטבח עם סנדי" ("Someone's in the Kitchen with Sandy"), "כאבי גדילה" ("Growth Spout"), "טלוויזיה טנטקלית" ("Tentacle-Vision"), "עבודה פנימית" ("The Inside Job") ו"תקוע במסחטה" ("Stuck in the Wringer"), והסתיימה ב־11 ביוני 2011 עם הפרק "קללת הזקנה" ("The Curse of the Hex"). כל פרקי העונה השביעית דובבו לעברית באולפני נ.ל.ס.
עונה 8.
העונה השמינית של הסדרה כוללת 26 פרקים מלאים ו־47 פרקים משניים. פרקי העונה הם 153-178. העונה החלה ב־26 במרץ 2011 עם הפרקים "נאום מול כל הכיתה" ("Oral Report") ו"משחק ידידותי" ("A Friendly Game"), והסתיימה ב־6 בדצמבר 2012 עם הפרק "משאלת חג המולד של פלנקטון!" ("It's a SpongeBob Christmas!"). כל פרקי העונה השמינית דובבו לעברית באולפני נ.ל.ס, פרט לפרק האחרון בעונה (פרק 178) שדובב באולפני אולמן.
עונה 9.
העונה התשיעית של הסדרה כוללת 26 פרקים מלאים. פרקי העונה הם 179-204. העונה החלה ב־21 ביולי 2012 עם הפרקים "ספורט אתגרי במיוחד" ("Extreme Spots") ו"שיאי סנדי" ("Squirrel Record"), והסתיימה ב-20 בפברואר 2017 וב-12 במרץ 2017 בישראל, עם הפרק הכפול "להתראות קציצת סרטן?" ("?Goodbye, Krabby Patty"). עונה זו היא העונה הראשונה שניצלה את טכנולוגיית השידור High Definition. כל פרקי העונה התשיעית ששודרו עד כה בעברית, דובבו באולפני אולמן פרט לפרקים האחרונים של העונה שדובבו באולפני וידאופילם אינטרנשיונל.
עונה 10.
בשנת 2013 הסדרה חודשה לעונה עשירית. הפקת העונה בחו"ל החלה ב-12 באוקטובר 2015. ב-16 בפברואר 2016 נודע כי היא כוללת 11 פרקים מלאים. פרקי העונה הם 205–215. העונה עלתה ב-15 באוקטובר 2016 ובישראל ב-13 במרץ 2017 עם הפרקים "מוח מעופף" ("Whirly Brains") ו"גיבור על" ("Mermaid Pants") והסתיימה בישראל לפני ארצות הברית ב-10 ביוני 2017 עם הפרקים "הבריחה" ("The Getaway") "אבידות ומציאות ("Lost and Found").
עונה 11.
ב-3 במרץ 2016 הסדרה חודשה לעונה אחת עשרה, אשר כוללת 28 פרקים מלאים. בארצות הברית העונה עלתה ב-17 ביוני 2017 עם הפרקים "הקופון של פטריק" ("Patrick's Coupon") מחוץ לתמונה" ("Out of the Picture") והסתיימה ב-25 בנובמבר 2018 עם הפרק "ליצנים על הירח" ("Goons on the Moon"). בישראל העונה עלתה ב-19 בנובמבר 2017 והסתיימה ב-12 בדצמבר 2018. עד פרק 10, העונה דובבה באולפני וידאופילם אינטרנשיונל על ידי טליה ברקאי. מפרק 28 ואילך הפרקים דובבו באולפני דאבי דאב על ידי שרון בורגאוקר ב-27 בנובמבר 2017 עם הפרקים "חברים פראיים" ("Feral Friends") ו"לא להעיר את פטריק" ("!Don't Wake Patrick"). העונה דובבה באולפני וידאופלים אינטרנשיונל על ידי טליה ברקאי.
עונה 12.
ב-15 בספטמבר 2018 הסדרה חודשה לעונה שתים עשרה, אשר תכלול 26 פרקים מלאים. פרקי העונה דובבו באולפני דאבי דאב על ידי שרון בורגאוקר. בהמשך העונה הפרקים דובבו על ידי תומר שביט.
ספרטק מוסקבה (הוקי קרח לנוער)
מועדון ההוקי קרח לנוער ספרטק מוסקבה (ברוסית: Молодёжный Хоккейный клуб «Спартак» Москва) היא קבוצת הוקי קרח לנוער מהעיר מוסקבה, המתמודדת בליגת ההוקי לנוער. משחקים בה בוגרי בית הספר של "ספרטק", כמו גם שחקני הוקי צעירים שנבחרו בדראפט של KHL.
הקבוצה זכתה בגביע חרלמוב בעונת 2013/2014 ובגביע העולם לנוער בעונת 2014.
מארחת את משחקיה בהיכל הספורט סוקולניקי.
תארים.
גביע חרלמוב
גביע העולם למועדוני נוער
מגדל אחמד עבדול רחים
עבדול-פתח קודסיה
פרס אוסקר - מועמדים ישראלים
עבד-אל-מונעם אבו בכר
אידברט הראשון, מלך קנט
אידברט הראשון (באנגלית: Eadberht I) (? - מת ב-748) היה מלך קנט מ-725 עד 748 אחרי אביו, ויטרד.
מעט מאוד ידוע על אידברט, אך ידוע ששלט ביחד עם שני אחיו בממלכת קנט, אלפריק ואתלברט השני, שכנראה היה הדומיננטי מכולם בשליטה על קנט.
לפי הכרוניקה האנגלו-סקסונית אידברט נפטר בשנת 748.
הוא השאיר בן שמלך גם, אירדוולף, ביחד עם דודו אתלברט השני, אחיו של אידברט.
המכתב היחיד שהשאיר אחריו מתוארך ל-14 באוקטובר 724. יש מכתב נוסף שנראה כמו חיקוי של מגילה של אתלברט השני, בנוסף להרבה זיופים כרונולוגיים מכוונים.
איבאנבה (מחוז משנה)
מחוז משנה איבאנבה (בבלארוסית: Іванаўскі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי הוא איבאנבה.
דמוגרפיה.
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה איבאנבה 43,586 בני אדם. ההרכב האתני של האוכלוסייה במחוז היה: 95.5% בלארוסים, 2.2% אוקראינים, ו-1.8% רוסים. שפות הדיבור הנפוצות: בלארוסית (80.9%) ורוסית (17.0%).
ארמון מנשיקוב
ארמון מנשיקוב (ברוסית: Меншиковский дворец, או Дворец Меншикова) הוא בניין היסטורי בסנקט פטרבורג המשמש כיום כסניף של מוזיאון ארמיטאז'. הבניין המפואר נבנה בתחילת המאה השמונה עשרה ויועד במקור עבור מקורבו של הקיסר פיוטר הגדול, המושל הראשון של סנקט פטרבורג אלכסנדר מנשיקוב. הארמון עשוי בסגנון הבארוק והוא מבנה האבן הראשון בעיר.
מים לבנים
מים לבנים (באנגלית: Whitewater) הם מונח המתאר מים הנוצרים באשד, כאשר זרם שיפוע הנהר נופל מספיק כדי לייצר זרם בועתי, אוורירי ובלתי יציב; המים המוקצפים נראים בצבע לבן.
במונח זה נעשה לעיתים שימוש גם לצורך התייחסות לזרמי מים שאינם טורבולנטיים אך עם זאת עדיין סוערים. כמו כן, למונח יש משמעות רחבה יותר, המתייחסת לכל נהר או נחל ובו מספר משמעותי של אשדות. יש גם המשתמשים במונח זה כפועל, תוך התייחסות לפעילויות ספורטיביות הנערכות במים לבנים, כגון שיט בקיאק או בקאנו.
אשדות.
ארבעה גורמים, בנפרד או ביחד, יכולים ליצור אשדות: שיפוע, כיווץ, מכשול ושיעור זרימה. שיפוע, כיווץ ומכשול הם גורמי טופוגרפיה דרכם זורם הנהר והם עקביים באופן יחסי. שיעור הזרימה תלוי במשתנים עונתיים כמשקעים, המסת שלגים ושחרור זרימה מסכרים במעלה הנהר.
טופוגרפיה דרכה זורם הנהר.
טופוגרפיה דרכה זורם הנהר היא הגורם העיקרי ליצירת אשדות ובדרך כלל עקבית רוב הזמן. זרם מים הולך וגדל במהלך תנועה או בעונה גשומה, יכול ליצור שינויים קבועים לקרקעית הנהר על ידי הזזת סלעים ואבנים, ומיקום מחדש של משקעי חול או על ידי יצירת ערוצים חדשים לזרימת המים.
שיפוע.
שיפוע הזרימה של הנהר הוא שיעור איבוד הרמה לאורך המסלול. אובדן זה מגדיר את מדרונות הנהר ובמידה רבה הוא שיעור הזרימה. שיפועים רדודים מייצרים נהרות עדינים ואטיים בעוד ששיפוע תלול מתייחס לזרמים עצומים.
כיווץ.
כיווץ יכול לייצר אשד כאשר הנהר זורם בכוח אל ערוץ צר. לחץ זה גורם למים לזרום יותר במהירות ולהגיב באופן שונה לאירועי נהר משתנים (סלעים, נפילות וכו').
מכשולים.
סלע או שכבת סלע תת-קרקעית באמצע הנהר או בצדדיו יכולים לחסום את זרימת הנהר ויכולים גם כן לייצור "כרים", "נפילה" (על גבי סלע) ו"חורים" במסלול הזרימה של הנהר . ("חורים" הם מים אווריריים מוקצפים הפוגעים בכושר הציפה ומרגישים כחור אמיתי בתחתית הנהר). אם הזרימה עוברת ליד מכשול, מערבולת (eddy) נוצרת מאחורי המכשול; אף על פי שמערבולות בדרך כלל הן אזורי מגן בהם שייטים יכולים לעצור לנוח, לתצפת או לעזוב, הן יכולות לסחרר.
שיעור הזרימה.
גורם רביעי, מגביר או מאט את הזרימה יכול ליצור אשד, "הסרת" אשד (הפחתת הסכנה) או יצירת מעבר בטוח דרך אשדות עבירות גבוהה היא משימה מסובכת ולעיתים בלתי אפשרית. במהלך "שיטפון" (זרימת מים גבוהה מאוד), נדרש לבצע תצפית אשדות כצעדי בטיחות למניעת תאונות. שיעור הזרימה בדרך כלל נמדד בקוב לשנייה, או CFS (קוב-רגל לשנייה), תלוי במדינה.
דירוג מים לבנים.
מערכת הדירוג הנפוצה ביותר היא סולם בינלאומי של קושי נהרות, בה מים לבנים מדורגים לפי שש קטגוריות מדרגה 1 (הקלה והבטוחה ביותר) ועד דרגה 6 (הקשה והמסוכנת ביותר). הדירוג משקף גם את הקושי הטכני והסכנה המיוחסת לאשד, כאשר דירוג 1 מתייחס לתנועת מים איטית או שטוחה עם מעט סכנות ודרגה 6 מתייחסת לאשדות הקשים ביותר אשר הם מסוכנים מאוד אפילו עבור שייטים מקצוענים. אשדות דרגה 6 לפעמים מופחתים בדירוג ל-5- או 5+ אם הצליחו לעבור דרכם בהצלחה. אשדות קשים יותר (לדוגמה דירוג 5- בנהר דרגה 3 בעיקר) בדרך כלל נקראים "פורטג'", מונח בצרפתית להובלה. אשד פורטג' הוא אשד בו השייטים עוצרים ועוקפים אותו מסביב לחלקיו המסוכנים.
דירוג אשד אינו קבוע, מאחר שהוא בעיקר תלוי במהירות ועומק הזרימה. אף על פי שאשדות מסוימים יכולים להיות בעלי עבירות קלה בזרימה גבוהה מאחר שמכשולים מכוסים או נסחפים, זרימה גבוהה בדרך כלל יוצרת אשדות קשים ומסוכנים יותר. בשלב ההצפה, אפילו אשדות שבדרך כלל קלים יכולים להכיל סכנות קטלניות ובלתי צפויות. (אומץ בקצרה מגרסה האמריקאית של הסולם הבינלאומי של קושי נהרות.)
איבצביצ'י (מחוז משנה)
מחוז משנה איבצביצ'י (בבלארוסית: Івацэвіцкі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר איבצביצ'י.
דמוגרפיה.